PROJEKTS

2023.gada \_\_.\_\_\_\_\_\_\_ **Saistošie noteikumi Nr.\_\_\_**

 APSTIPRINĀTI

 ar Daugavpils domes

 2023.gada \_\_\_\_\_\_\_\_

 lēmumu Nr.\_\_\_\_\_\_

 **Grozījums Daugavpils domes 2015.gada 27.augusta saistošajos noteikumos Nr.36 “Daugavpils pilsētas pašvaldības tūrisma attīstības un informācijas aģentūras nolikums”**

*Izdoti saskaņā ar Pašvaldību likuma 10.panta* *pirmās daļas 8.punktu, Publisko aģentūru likuma 2.panta otro daļu, 16.panta otro daļu*

Izdarīt Daugavpils pilsētas domes 2015.gada 27.augusta saistošajos noteikumos Nr.36 “Daugavpils pilsētas pašvaldības tūrisma attīstības un informācijas aģentūras nolikums” (Latvijas Vēstnesis, 2015., Nr.180, 2021., Nr.49) grozījumu un svītrot 7.5.apakšpunktu.

Domes priekšsēdētājs A.Elksniņš

PROJEKTS

**Daugavpils domes 2023. gada \_\_\_\_\_\_\_\_\_\_ saistošo noteikumu Nr.\_\_\_ "Grozījums Daugavpils pilsētas domes 2015. gada 27. augusta saistošajos noteikumos Nr. 36 "Daugavpils pilsētas pašvaldības tūrisma attīstības un informācijas aģentūras nolikums""
paskaidrojuma raksts**

|  |  |
| --- | --- |
| **Paskaidrojuma raksta sadaļas** | Norādāmā informācija |
| 1. Mērķis un nepieciešamības pamatojums  | Saskaņā ar Publisko aģentūru likuma 2.panta otro daļu Pašvaldības aģentūra ir pašvaldības izveidota budžeta finansēta pašvaldības iestāde, kurai ar pašvaldības saistošajiem noteikumiem ir noteikta kompetence pakalpojumu sniegšanas jomā.Saskaņā ar Publisko aģentūru likuma 16.panta otrās daļas 4.punktu pašvaldības aģentūras darbību regulē pašvaldības domes apstiprināts nolikums. Nolikumā norāda tajā skaitā pašvaldības aģentūras uzdevumus.Saskaņā ar Valsts pārvaldes iekārtas likuma 10.panta desmito daļu valsts pārvaldi organizē pēc iespējas efektīvi. Valsts pārvaldes institucionālo sistēmu pastāvīgi pārbauda un, ja nepieciešams, pilnveido, izvērtējot arī funkciju apjomu, nepieciešamību un koncentrācijas pakāpi, normatīvā regulējuma apjomu un detalizāciju.Ņemot vērā pašvaldības domes kompetenci un nepieciešamību precizēt Daugavpils pilsētas pašvaldības tūrisma attīstības un informācijas aģentūras uzdevumus, tiek izdarīts grozījums saistošajos noteikumos - svītrots 7.5.punkts, proti, *aģentūra nodrošina Daugavpils cietokšņa kompleksa izpēti, saglabāšanu un iekļaušanu aktīvā tūrisma apritē*. |
| 2. Fiskālā ietekme uz pašvaldības budžetu  | Samazināsies pašvaldības budžeta izdevumi, jo tiks likvidētas divas amata vienības Daugavpils cietokšņa Kultūras un informācijas centrā, kas nodrošinās EUR 3374 ekonomiju mēnesī, kopumā 8 mēnešos – EUR 26992. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci  | Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, ietekme uz konkurenci nav konstatējama. |
| 4. Ietekme uz administratīvajām procedūrām un to izmaksām  | Nav attiecināms. |
| 5. Ietekme uz pašvaldības funkcijām un cilvēkresursiem  | Saistošo noteikumu īstenošanā netiks uzlikti jauni pienākumi vai uzdevumi esošajiem darbiniekiem, veidotas jaunas darba vietas u.tml. Likvidējamais aģentūras uzdevums - Daugavpils cietokšņa kompleksa izpēte - pārklājas ar pašvaldības Attīstības departamenta kompetenci un pašlaik jau tiek veikts. |
| 6. Informācija par izpildes nodrošināšanu  | Saistošo noteikumu izpildē netiek iesaistītas institūcijas, tai skaitā, nav paredzēta jaunu institūciju izveide, esošo likvidācija vai reorganizācija.Divu amata vienību likvidēšanas rezultātā darbiniekiem būs jāizmaksā atlaišanas pabalsts kopumā 3 mēneša vidējās izpeļņas apmērā. |
| 7. Prasību un izmaksu samērīgums pret ieguvumiem, ko sniedz mērķa sasniegšana  | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. |
| 8. Izstrādes gaitā veiktās konsultācijas ar privātpersonām un institūcijām  | Sabiedrības viedokļa noskaidrošanai saistošo noteikumu projekts publicēts pašvaldības tīmekļvietnē [www.daugavpils.lv](http://www.daugavpils.lv) sadaļā “Sabiedrības līdzdalība”, termiņš viedokļu iesniegšanai – no 2023. gada 6. februāra līdz 2023. gada 20.februārim. |

Domes priekšsēdētājs A.Elksniņš